**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2024. március 28-án**

**tartandó rendes ülésére**

Az előterjesztés tárgya:

**A Tiszavasvári, Ady E. u. 8. és a Bethlen u. 4. sz. alatti önkormányzati épületek 2023. évi fűtési szezont követő hasznosítása**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/5555-1/2024.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ 4. melléklet 1.10. pontja |
| Szociális Humán Bizottság | SZMSZ 5. melléklet 1.19. pontja |

Melléklet: -

Tiszavasvári, 2024. március 20.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A Tiszavasvári, Ady E. u. 8. és a Bethlen u. 4. sz. alatti önkormányzati épületek 2023. évi fűtési szezont követő hasznosításáról**

**Tisztelt Képviselő-testület!**

A Képviselő-testület a 270/2023. (X.16.) Kt. számú határozatában döntött az önkormányzati ingatlanok 2023. évi fűtési szezonban történő hasznosításáról, illetve bezárásáról.

Az intézkedési terv alapján a Tiszavasvári, **Ady E. u. 8**. sz. alatti Térségi Szolgáltató Ház és a **Bethlen u. 4.** szám alatti Civil Ház épületei - a korábbi évhez hasonlóan - **2023. november 15. napjától 2024. április 1. napjáig bezárásra kerültek.**

A fent leírtak miatt ezen időszakra az érintett ingatlanok használóira vonatkozóan az alábbi döntés született:

|  |  |  |
| --- | --- | --- |
| Egyesített Közművelődési Intézmény és Könyvtár | bérleti szerződés felmondásra került | zárva tartás alatt a múzeum eseti jelleggel látogatható |
| Magyar Agrár, Élelmiszergazdasági és Vidékfejlesztési Kamarával (NAK) | bérleti szerződés felmondásra került | cserehelyiség lett biztosítva  (Polgármesteri Hivatalban) |
| Sz.-Sz.-B.Vármegyei Katasztrófavédelmi Igazgatóság | használati szerződés nem lett felmondva csak módosítva, a használati jog bejegyzése miatt | elhelyezésükről nem az Önkormányzat gondoskodott |
| Magyar Vöröskereszt | használati szerződés nem lett felmondva csak módosítva, a használati jog bejegyzése miatt | cserehelyiség lett biztosítva  (Báthori u. 6. alatti iroda) |
| NOE Tiszavasvári Nagycsaládosok Egyesülete | bérleti szerződés felmondásra került | ingyenesen használhatják 2024.04.01-ig, vállalva az áramdíj teljes megfizetését |
| TELSE | a bérleti szerződés nem lett felmondva, csak módosítva | bérleti díj 10 %-át fizetik ebben az időszakban, 2024.04.15-ig |

Javaslom, hogy a Képviselő-testület az Ady E. u. 8. és a Bethlen u. 4. szám alatti ingatlanok 2024. április 01. utáni hasznosításáról a határozat-tervezetben foglaltak szerint hozza meg döntését.

Tiszavasvári, 2024. március 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2024. (……..) Kt. számú**

**határozata**

**A Tiszavasvári, Ady E. 8. sz. alatti Térségi Szolgáltató Ház irodáinak Magyar Agrár-, Élelmiszergazdasági és Vidékfejlesztési Kamara részére történő bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **2024. április 16. napjától** **határozatlan** időtartamra **bérleti szerződést** köt a **Magyar Agrár, Élelmiszergazdasági és Vidékfejlesztési Kamarával** (továbbiakban: NAK) a Tiszavasvári, **Ady E. u. 8**. sz. alatti Térségi Szolgáltató Házban lévő, a NAK által korábban bérelt két darab, összesen **34 m2** nagyságú (11,5 m2, 22,45 m2) irodákra.
2. A havonta fizetendő bérleti díj 2024. évben **15.164 Ft/hó (446 Ft/m2/hó) + ÁFA**.
3. A bérleti díj mellett 2024. április 16. napjától köteles a NAK megfizetni

* **az általa kizárólagosan használt helyiségekhez kapcsolódó mindennemű költséget** a kiállított közüzemi számlák alapján (fűtés, villamos energia, a Bérlő által foglalkoztatott dolgozói létszám alapján számított vízdíjköltség, valamint a Bérlő által foglalkoztatott dolgozói létszám arányában számított hulladékszállítási díj).
* **az épület üzemeltetése során felmerülő** **összes közös költségnek** *–* azaz a közös helyiségek fűtési-, villamos energia költségének, a felvonó üzemeltetési költségének - **a kizárólagosan használt helyiségek alapterületével arányos mértékét.**

1. A cserehelyiségként felajánlott Tiszavasvári Polgármesteri Hivatal irodájának használatára a NAK-kal kötött **használati szerződés 2024. április 15. napjával megszűnik**.
2. Felkéri a Polgármestert, hogy a Testület döntéséről tájékoztassa a NAK-ot.
3. Felhatalmazza a Polgármestert a bérleti szerződés és a használati szerződést megszüntető megállapodás aláírására.

Határidő: 2024. április 15. Felelős: Szőke Zoltán polgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2024. (……..) Kt. számú**

**határozata**

**A Tiszavasvári, Ady E. 8. sz. alatti Térségi Szolgáltató Házban lévő helyiségek Egyesített Közművelődési Intézmény és Könyvtár részére történő bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **2024. április 01. napjától módosítja** az **Egyesített Közművelődési Intézmény és Könyvtárral** (továbbiakban: EKIK) a Tiszavasvári, **Ady E. u. 8.** sz. alatti Térségi Szolgáltató Ház összesen **270,46 m2** nagyságú, Vasvári Pál Múzeumként funkcionáló ingatlanrészére 2017.01.01. napjától kötött bérleti szerződés bérleti díjra vonatkozó 3.1. pontját az alábbiak szerint:

A havonta fizetendő bérleti díj 2024. április 01-tól 2024. évben **120.625 Ft/hó + ÁFA**.

1. Az EKIK a bérleti díj mellett 2024. április 01-től köteles megfizetni

* **az általa kizárólagosan használt helyiségekhez kapcsolódó mindennemű költséget** a kiállított közüzemi számlák alapján (fűtés, villamos energia, a Bérlő által foglalkoztatott dolgozói létszám alapján számított vízdíjköltség, valamint a Bérlő által foglalkoztatott dolgozói létszám arányában számított hulladékszállítási díj).
* **az épület üzemeltetése során felmerülő** **összes közös költségnek** *–* azaz a közös helyiségek fűtési-, villamos energia költségének, a felvonó üzemeltetési költségének - **a kizárólagosan használt helyiségek alapterületével arányos mértékét.**

1. Felkéri a Polgármestert, hogy a Testület döntéséről tájékoztassa a EKIK vezetőjét.
2. Felhatalmazza a Polgármestert a bérleti szerződés módosítás aláírására.

Határidő: 2024. április 01. Felelős. Szőke Zoltán polgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2024. (……..) Kt. számú**

**határozata**

**A Tiszavasvári, Ady E. u. 8. sz. alatti Térségi Szolgáltató Ház helyiségeinek 2024. április 16. napjától történő ingyenes hasznosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **2024. április 16. napjától** a Tiszavasvári**, Ady E. u. 8.** sz. alatti Térségi Szolgáltató Ház irodáira a **Magyar Vöröskereszttel** és a **Szabolcs-Szatmár-Bereg Vármegyei Katasztrófavédelmi Igazgatósággal** (továbbiakban: Használók) kötött használati jogot alapító szerződés közműköltségek megfizetésére vonatkozó pontját az alábbiak szerint módosítja, tekintettel arra, hogy ezen időponttól a Használók ismételten ténylegesen használatba veszik az irodákat:

A Használók kötelesek 2024. április 16. napjától megfizetni

* **az általuk kizárólagosan használt helyiségekhez kapcsolódó mindennemű költséget** a kiállított közüzemi számlák alapján (fűtés, villamos energia, a használó által foglalkoztatott dolgozói létszám alapján számított vízdíjköltség, valamint a használó által foglalkoztatott dolgozói létszám arányában számított hulladékszállítási díj).
* **az épület üzemeltetése során felmerülő** **összes közös költségnek** *–* azaz a közös helyiségek fűtési-, villamos energia költségének, a felvonó üzemeltetési költségének - **a kizárólagosan használt helyiségek alapterületével arányos mértékét.**

2. A **Magyar Vöröskereszt Szabolcs-Szatmár Bereg Vármegyei Szervezetével** a - cserehelyiségként biztosított - Tiszavasvári **Báthori u. 6. sz. alatti** iroda használatára kötött használati szerződés **2024. április 15. napjával megszűnik**.

3. Felkéri a Polgármestert, hogy a Testület döntéséről tájékoztassa a fenti Használókat.

4. Felhatalmazza a Polgármestert a használati jogot alapító szerződések módosításainak, valamint a Vöröskereszttel, a cserehelyiségre kötött használati szerződés megszüntetéséről szóló megállapodás aláírására.

Határidő: 2024. április 15. Felelős. Szőke Zoltán polgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2024. (……..) Kt. számú**

**határozata**

**A Tiszavasvári, Bethlen u. 4. sz. alatti nem lakás célú helyiségek NOE Tiszavasvári Nagycsaládosok Egyesülete részére történő bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **2024. április 02. napjától** **határozatlan** időtartamra **bérleti szerződést** köt a **NOE Tiszavasvári Nagycsaládosok Egyesületével** (továbbiakban: NOE) a Tiszavasvári, **Bethlen u. 4**. sz. alatti Civil Házban lévő, a NOE által korábban bérelt összesen **148,23 m2** + udvar ingatlanrészre.
2. A havonta fizetendő bérleti díj 2024. április 02. napjától 2024. évben **20.585 Ft/hó + ÁFA**.
3. Bérlő a bérlemény közüzemi díjait a bérbeadó által kijelölt energetikus szakember által – villany esetében s beépített teljesítmény és üzemidő, fűtés esetében a légköbméter, víz esetében létszám és használati idő alapján – a közműszolgáltatók által kibocsátott számla figyelembevételével **100 %-ban köteles megfizetni** az Önkormányzat részére.
4. Az 1. pontban meghatározott ingatlan ingyenes használatára 2023. december 01. – 2024. április 01. időszakra a NOE-val kötött **használati szerződés 2024. április 01. napjával megszűnik**.
5. Felkéri a Polgármestert, hogy a Testület döntéséről tájékoztassa a NOE elnökét.
6. Felhatalmazza a Polgármestert a bérleti szerződés és a használati szerződést megszüntető megállapodás aláírására.

Határidő: 2024. április 1. Felelős. Szőke Zoltán polgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2024. (……..) Kt. számú**

**határozata**

**A Tiszavasvári, Bethlen u. 4. sz. alatti nem lakás célú helyiségek Tiszamenti Emberek Lelki Segítő Egyesülete részére történő bérbeadásáról**

1. A Képviselő-testület **2024. április 16. napjától módosítja** a **Tiszamenti Emberek Lelki Segítő Egyesületével** (továbbiakban: TELSE) a Tiszavasvári, **Bethlen u. 4**. sz. alatti Civil Ház összesen **86,75 m2** nagyságú ingatlanrészére 2017.04.01. napjától kötött bérleti szerződés bérleti díjra vonatkozó 4.1. pontját az alábbiak szerint:

A havonta fizetendő bérleti díj 2024. április 16-tól 2024. évben **68.616 Ft/hó + ÁFA**.

1. Bérlő a bérlemény közüzemi díjait a bérbeadó által kijelölt energetikus szakember által – villany esetében s beépített teljesítmény és üzemidő, fűtés esetében a légköbméter, víz esetében létszám és használati idő alapján – a közműszolgáltatók által kibocsátott számla figyelembevételével **100 %-ban köteles megfizetni** az Önkormányzat részére.
2. Felkéri a Polgármestert, hogy a Testület döntéséről tájékoztassa a TELSE elnökét.
3. Felhatalmazza a Polgármestert a bérleti szerződés módosítás aláírására.

Határidő: 2024. április 15. Felelős. Szőke Zoltán polgármester