**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. március 28-án tartandó rendes ülésére**

Az előterjesztés tárgya: „Tisztítsuk meg az Országot II.” Hulladék felszámolás pályázat benyújtása

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/5316- /2024

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. március 22.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Tisztítsuk meg az Országot II.” Hulladék felszámolás pályázat benyújtása**

Tisztelt Képviselő-testület!

Az Energiaügyi Minisztérium és az NHKV ( Nemzeti Hulladékgazdálkodási Koordináló és Vagyonkezelő Zrt.) nyilvános pályázati felhívást tett közzé település önkormányzatok, egyházi jogi személyek, civil szervezetek és gazdálkodó szervezetek részére.

A pályázat célja, hogy az illegális hulladéktelepek felszámolásra kerüljenek és meggátoljuk a további illegális hulladékképződést. A pályázat keretösszege 1.802.116.000,- Ft melynek 60%-a fordítható Önkormányzatok részére. Az Önkormányzatoknak maximálisan 75.000.000,- Ft, míg a gazdálkodó szervezetek maximum 30.000.000, Ft összegre pályázhatnak. A pályázat keretén belül elszámolhatóak a hulladék összegyűjtése, elszállítása és kezelése. A hulladék összegyűjtéséhez szükséges kis érétkű eszközök (zsákok, kesztyűk, gereblyék, seprűk stb.) maximum 1.000.000 Ft összegben. A személyi jellegű költségek projektmenedzsmenti díjak maximum 1.000.000,- Ft összegben, közbeszereztetés esetén a szakértői díj és a hatósági díjai is elszámolható. Továbbá az Önkormányzatok annak a céljából, hogy az adott területen megszüntesse az illegális hulladék lerakását kamerarendszer telepítésére is pályázhat. A pályázat támogatásának intenzitása 100 %-os így önerőt nem igényel. Pályázat nyertesség esetén az elnyert pályázati összeget a Támogatói Okirat hatályba lépésétől számított 10 munkanapon belül utalásra kerül 100%-ban a nyertes folyószámlájára.

A TIVA-SZOLG Nonprofit Kft. munkatársival együtt dolgozva felmértük Tiszavasvári közigazgatási területén, melyek azok a saját és közterületek, amik erősen szennyezettek. Sajnálatosan elég sok területet térképeztünk fel, ezeket a területeket a pályázatba bevontunk és külön pályázat került benyújtásra a TIVA-SZOLG Nonprofit Kft. és a Tiszavasvári Város Önkormányzata nevében. Összesen 1713 m3 szemét elszállításáról gondoskodunk a pályázat keretein belül. Ebből a TIVA-SZOLG Nonprofit Kft 438 m3 a Tiszavasvári Város Önkormányzata pedig 1275 m3 hulladék felszámolását tervezi A tervezett helyszínek a következő

TIVA-SZOLG:

* Dobó István u. 5501/2 hrsz.
* Daráló u. 0371/17, 0371/19 hrsz.
* Erkel Ferenc u. 2613 hrsz.
* Gépállomás u. 2527 hrsz.
* Keskeny u. 6463/44, 6578, 2541/41 hrsz.

Tiszavasvári Város Önkormányzata:

* Dessewffy u. 5536 hrsz.
* Széles u. 2540, 2523/3 hrsz.
* Erdő u. 2474 hrsz.
* Szarvas u. 2509 hrsz.
* Soproni út 044/1, 046/1 hrsz.

Tiszavasvári Város Önkormányzata az illegálishulladék lerakásának megelőzés céljából kamerarendszert épít ki, amely a Dessewffy utcát és a Széles utcát foglalja magába. Az Önkormányzat összesen bruttó 61.822.078,- Ft összegre nyújtotta be a pályázatát. A TIVA-SZOLG Nonprofit Kft pedig mindösszesen 18.610.194,- Ft összegre pályázott.

A pályázat benyújtási határideje 2024. március 18. - 2024. március 27. napjáig. A pályázat elbírálásánál fontos a benyújtási sorrend, mivel folyamatos az elbírálás. A pályázat keretösszegének a kimerülését követően pályázat már nem nyújtható be.

A két pályázat nyertessége esetén jelentősen megtisztul a település és remélhetőleg az illegális hulladék lerakása is jelentősen csökken.

Megkérem a Tisztelt Képviselő-testületet, hogy a fentiek ismeretében a határozat-tervezetben foglaltaknak elfogadni szíveskedjenek.

Tiszavasvári, 2024. március 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2024. (III. 28.) Kt. számú**

**határozata**

**„Tisztítsuk meg az Országot II.” Hulladék felszámolás pályázat benyújtása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Tudomásul veszi és elfogadja, hogy a TIVA-SZOLG Nonprofit Kft. 18.610.194, Ft összegben, 438 m3 hulladék begyűjtésére, elszállítására és kezelésére pályázatot nyújtott be a „Tisztítsuk meg az Országot II.” Hulladék felszámolás pályázatra, az alábbi helyszínekre:**

* Dobó István u. 5501/2 hrsz.
* Daráló u. 0371/17, 0371/19 hrsz.
* Erkel Ferenc u. 2613 hrsz.
* Gépállomás u. 2527 hrsz.
* Keskeny u. 6463/44, 6578, 2541/41 hrsz.

1. **Utólagosan hozzájárul, hogy a Tiszavasvári Város Önkormányzata 1275 m3 hulladék begyűjtésére, elszállítására és kezelésére pályázatot nyújt be a „Tisztítsuk meg az Országot II.” Hulladék felszámolás pályázatra, az alábbi helyszínekre:**

* Dessewffy u. 5536 hrsz.
* Széles u. 2540, 2523/3 hrsz.
* Erdő u. 2474 hrsz.
* Szarvas u. 2509 hrsz.
* Soproni út 044/1, 046/1 hrsz.

1. **Elfogadja és jóváhagyja, hogy a Tiszavasvári Város Önkormányzati pályázat költségei az alábbiak szerint alakulnak:**

* Projekt menedzsmenti munkák (bruttó): 1.000.000,- Ft
* Hulladék elszállítása (bruttó): 6.253.350,- Ft
* Hulladék elszállítás és kezelés (bruttó): 47.201.725,- Ft
* Ingatlan védelmi rendszer kiépítése (bruttó): 7.367.003,- Ft

**Határidő:** azonnal, **Felelős:** Szőke Zoltán polgármester